Բծավորություններ

Բծավորություններ, հիվանդություններ, որոնց բնորոշ է տերևների ցողունների, պտուղների և բույսի այլ մասերի վրա մահացած հյուսվածքներից բծերի առաջացումը։

Կիրառություն 
Մեռուկացման մասնավոր դեպք է։ Առաջացման պատճառ են բույսերի սննդատարրերի անբավարարությունը հողում, ախտածին, հաճախ հիֆոմիցետներին պատկանող անկատար (Ramularia Cercospora, Macrosporium ցեղերի տեսակների) և պիկնիդիալ (Septoria, Ascochyta, Phoma), հազվադեպ՝ կատարյալ, օրինակ՝ պայուսակավոր (Pseudopeziza ցեղի) սնկերով, բակտերիաներով (Pseudomonas Xanthomonas
ցե ղե րի), վիրուսներով ախտահարումը, նաև օդի աղտոտվածությունը, այրվածքները են։ Բծերի արտաքին տեսքը որոշվում է մակաբույծի և տեր-բույսի փոխհարաբերության առանձնահատկություններով։ Բծերը կարող են լինել կարմիր (անտոցիանների կուտակման հետևանքով), մուգ գորշավուն, մոխրագույն, սև (մելանինների կուտակման դեպքում), սպիտակ (գունակների գունազրկման դեպքում)։ Բծավորություննը նվազեցնում են բույսի լուսասինթեզը մակերևույթը և նրա արդյունավետությունը։

Գրականություն 
Պայքարի միջոցառումների մասին տես Բակտերիային հիվանդություններ, Սնկային հիվանդություններ, Վիրուսային հիվանդություններ նաև առանձին հիվանդությունների և սնկասպաննյութերի մասին հոդվածներում։

Գյուղատնտեսություն
Հիվանդություններ